钦定古今图书集成/明伦汇编/官常典/第606卷 > 《分题蕃宣楼送山佥宪之闽》吴师道
## 钦定古今图书集成/明伦汇编/官常典/第606卷 > 《分题蕃宣楼送山佥宪之闽》吴师道

大府开闽土，危楼镇海涯；飞云浮画栋，丽日照高牙。
昔驻蕃侯马，今迎使者车。三山归指顾，万井仰光华。
缥缈临城处，逍遥散吏衙。榕阴千树翠，荔子半空霞。
岭峤俱清谧，宾僚亦静嘉。“宣风问民俗，作屏捍皇家。
去去青冥樾，依依紫禁花。登高应有赋，留待碧窗纱。”